|  |  |
| --- | --- |
| Hvilken sammenhæng udtrykker regressionen?*Hvad har vi på x-aksen (den uafhængige variabel), hvad har vi på y-aksen (den afhængige variabel)?* |  |
| Hvordan kan punkternes beliggenhed i diagrammet beskrives?*Ligger de lidt spredt omkring tendenslinjen som en ”cigar”, meget tæt på tendenslinjen eller helt spredt som i en ”bisværm”? (Tendenslinjen er bedste rette linje, der beskriver variationen i datasættet.)**Er der tale om “klumper” af punkter?**Er der nogle interessante outliers, der falder uden for det samlede mønster?**Er der nogle meget store spænd mellem værdierne på y-aksen ved samme punkt på x-aksen?*  |  |
| Hvad kan der udledes af tendenslinjens ligning?*Ligningen for linjen er af typen y = ax + b, hvor a angiver hældningskoefficienten for linjen - Eksempel: I ligningen y = 17,69x + 952 er hældningskoefficienten 17,69. Dvs. at når forbrugskvoten stiger med 1 øges beskæftigelsen med 17690 personer.* |  |
| Hvad kan vi udlede af forklaringsgraden R2?*R2 viser forklaringsgraden, som udtrykker hvor stor en del af variationen i den afhængige variabel y, der forklares/ beskrives af tendenslinjen/ligningen/modellen.**R2 varierer mellem 0 og 1. Hvis R2 er 1, ligger alle punkterne præcis på den rette linje, og tendenslinjen/den lineære model kan forklare 100 % af variationen i den afhængige variabel y. Jo tættere punkterne ligger på tendenslinjen, jo højere bliver R2. Jo mere spredt punkterne ligger i forhold til linjen, jo mere vil R2 nærme sig 0.**Eksempel: R2 = 0,51. Dvs. at sammenhængen mellem beskæftigelse og forbrugskvote kan forklare 51 % af variationen i y (beskæftigelse), mens de sidste 49 % må forklares ud fra andre forhold.* |  |
| Hvordan kan sammenhængen fagligt forklares?*Elever skal kunne forklare en sammenhæng i en regression ved inddragelse af relevant faglig viden. Sammenhængen her mellem beskæftigelse og forbrugskvote kan forklares ved hjælp af fx det økonomiske kredsløb, multiplikatoreffekt og viden om konjunkturer.**Da forklaringsgraden i eksemplet er ret lav, er det også en god ide at overveje alternative forklaringer. Hvad kan mere - altså ud over øget forbrug - forklare, at beskæftigelsen stiger? Det kunne her fx dreje sig om ført beskæftigelsespolitik eller øget offentligt forbrug.* |  |